**КРИТЕРИЙ ЗА ВЪЗЛАГАНЕ НА ПОРЪЧКАТА**

Обществената поръчка се възлага въз основа на икономически най-изгодната оферта и критерий за възлагане „оптимално съотношение качество/цена” (чл. 70, ал.2, т.3 от ЗОП).

Предложението трябва задължително да e съобразено с Техническата спецификация и да не бъде преценено като „неподходяща оферта“.

Преди да пристъпи към оценяване на показателите от офертите на участниците, комисията проверява дали същите са подготвени и представени в съответствие с изискванията на документите за участие в процедурата и техническата спецификация. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя. При установяване на аритметична грешка, комисията няма право да извършва съответните действия по изчисляването и вписване на аритметично вярната стойност, поради което офертата на участника ще бъде отстранена от участие.

**Методика за комплексна оценка**

Методиката обхваща всички ключови характеристики по предмета на поръчката, по отношение подготовката, изпълнението и приключването на цялостния специфичен и сложен комплекс от интегрирани дейности и процеси като предоставя безусловна възможност за оценка на предложените качествени параметри и цялостен подход на изпълнение на всяка конкретна оферта, в съответствие с предмета на обществената поръчка и техническите спецификации.

Чрез настоящите точни указания се дава възможност да бъдат сравнени и оценени обективно техническите предложения във всяка от офертите, като на участниците е предоставена достатъчно информация за правилата и начина, които ще се прилагат от комисията при определяне на оценката по всеки показател. Оценката ще се обективира от експертната квалификация и професионалната компетентност по предмета на поръчката на комисията, като на оценка ще подлежи цялостният подход на участниците по пълноценно и ефективно реализиране предмета на поръчката, представените от участниците предложения за изпълнение на отделните етапи на изпълнение на поръчката

Критерият за определяне на икономически най-изгодната оферта е „Оптимално съотношение качество/цена“ (Ко).

Класирането на допуснатите до оценка оферти се извършва на база получената от всяка оферта „Комплексна оценка“ (Ко). Комплексната оценка представлява сума от индивидуалните оценки по определените предварително от възложителя показатели, отразяващи оптималното съотношение качество/цена.

Критерий за оценка на офертите: „**оптимално съотношение качество/цена**” при пълно съответствие с изискванията на възложителя, като оценяването на предложенията на участниците се извършват по формула за оценка на офертите, както следва:

На първо място се класира офертата, получила **най-висока комплексна оценка** **Ко, като максимална стойност е 100.**

***Забележка:***

*Комплексната оценка на офертите се изчислява по предложени цени без ДДС. Предложените от участниците показатели подлежащи на оценка в методиката за комплексна оценка на офертите трябва да бъдат числа по-големи от 0 (нула).*

*Комплексната оценка на офертите ще се закръгли до втория знак след десетичната запетая.*

*Комплексната оценка на офертите* **Ко** *се изчислява по следната формула:*

**Ко = Ксмр х ТОсмр + Ктп х ТОтп +Кси х ТОси** и е с максимална стойност 100.

***Където:***

**Ксмр** - оценка на предложението за цена за изпълнение на СМР;

**Ктп** – оценка на техническото предложение;

**Кси** - оценка на предложението за срок за изпълнение на СМР.

**ТОсмр** = 60 т. - тежест на оценката за цена за изпълнение на СМР в комплексната оценка;

**ТОтп** = 30 т. - тежест на оценката за оценка на техническото предложение в комплексната оценка;

**ТОси** = 10 т. - тежест на оценката за предложението за срок за изпълнение на СМРР.

**Оценката на предложението за цена на СМР (Ксмр)**

**се определя по следния начин:**

Най-ниска крайна предлагана цена от участник в процедурата

**Ксмр =**

Крайна предложена цена от съответния участник в процедурата

***Забележка:***

*Предложената от участниците цена за изпълнение на поръчката не може да надвишава прогнозната стойност за изпълнение на поръчката без ДДС. Определената от възложителя прогнозна стойност представлява максимална цена за изпълнение на обществената поръчка. Участниците, които предложат цена, надвишаваща определената от възложителя прогнозна стойност, ще бъдат отстранени от участие.*

**Оценката на техническото предложение за изпълнение на СМР (Ктп) се определя по следния начин:**

|  |  |
| --- | --- |
| Оценка на техническо предложение за изпълнение СМРна участника (точки) |  |
| **Ктп=** |  |

Най-високо оценено техническо предложение за изпълнение СМР (точки)

По отношение офертите на участниците, които отговарят на изисквания на възложителя, се прилага методиката за оценка, като се изследват предимствата и недостатъците на техническото предложение. Чрез настоящата методика за оценка се оценява качеството и предложените техническите показатели на строителни и монтажните работи и качеството на предлаганите технологии и организация на изпълнение на отделните строителни и монтажни работи. Оценката се извършва, чрез качествени показатели, за които в настоящата методика за оценка е посочен начинът за тяхното оценяване от комисията с конкретни стойности (точки) чрез експертна оценка.

***Фактори, определяши и влияещи на оценката:***

* ***Описание на отделните етапи на изпълнение на поръчката;***
* ***Описание на видовете СМР и тяхната последователност на изпълнение;***
* ***Организация и подход на изпълнение;***
* ***Съответствие на Линейния график с предложените организация и подход на изпълнение на поръчката.***

***За оценка 20 т.***

*В техническото предложение към офертата трябва да са посочени предложения за реализирането на всички дейности от техническото задание. Да са изложени мотиви относно предложената последователност на тяхното изпълнение;*

*От описанието да е видно, че при реализацията ще бъдат спазени всички нормативни изисквания и ще бъдат използвани иновативни методи и техники на работа, чиято употреба при реализацията на конкретния обект да е аргументирана и обоснована;*

*Всички дейности, предмет на поръчката, са обезпечени с хора и машини, като разпределението им е съобразено със срок за изпълнение на съответната дейност;*

*Доставката на материали да е съобразена с посоченото в линейния график начало и край на изпълнение на всички дейности в техническото задание;*

*Предлаганите методи за организация, контрол и използвани технологии да съответстват на конкретния проект и предложената в офертата методика за неговото изпълнение;*

*Да е налице е съответствие между предложените организация и подход на изпълнение на поръчката и представения линеен график.*

***За оценка 10 т.***

*Обърнато е внимание на всеки един от факторите, но е в сила поне едно от следните обстоятелства:*

*Участникът е описал отделните етапи на изпълнение на поръчката, но не са изложени конкретните действия и аргументирани мотиви относно предложената последователност на тяхното изпълнение, а същите само са маркирани и рамкирани по-общо и окрупнено;*

*Участникът е посочил в обяснителната записка от техническото си предложение видовете СМР, но последователността на изпълнението им не е достатъчно ясна и разбираема или не е описана или не се отнася за всички СМР, а само е маркирана;*

*Липсва интегриран подход осигуряващ разумна увереност, че дейностите по съгласуване на инвестиционния проект ще бъдат едновременно обхванати и реализирани. Описана е технологичната последователност на строителния процес с предвидените за използване технически и човешки ресурси, но липсва мотивирано и аргументирано описание и връзка между всички елементи от реализацията на процеса или всички процеси са описани несхематично и без да може да се установи взаимовръзката им или описаните процеси и ресурси съответстват на техническата спецификация, но са описани без да е налице мотивираност и без да може да се проследи предложения подход за реализация на всеки от етапите на изпълнение и интеграция;*

*Предлаганите методи за организация, контрол, използвани технологии съответстват на конкретния проект, но предложената от участника методика за изпълнението на обекта не е най – подходящата такава за неговото изпълнение.*

***За оценка от 5 т.***

*В техническото предложение е в сила поне едно от следните обстоятелства:*

*Участникът е описал отделните етапи на изпълнение на поръчката, но не са изложени мотиви относно предложената последователност на тяхното изпълнение;*

*Участникът е посочил в обяснителната записка, съдържаща ключовите характеристики от техническото си предложение общо предвидените видовете СМР, пресъздавайки техническата спецификация, като в описаната последователност за тяхното изпълнение не са описани действия за осигуряване на организацията и качеството на офертата или не може да се установи процесно-организационна връзка между посочената технологична последователност на строителния процес и предвидените за използване технически и човешки ресурси;*

*Предлаганите методи за организация, контрол, използвани технологии съответстват на конкретния проект, но предложената от участника методология за изпълнението на обекта се отклонява от най – подходящата такава за неговото изпълнение.*

**Оценката на предложението за срок за изпълнение на СМР (Кси) се определя по следния начин:**

|  |  |
| --- | --- |
| Най-кратък предлаган срок за изпълнение от участник в процедурата (дни) |  |
| **Кси=** |  |

Предложен срок за изпълнение от съответния участник в процедурата (дни)

***Забележка:***

*Предложеният от участниците срок за изпълнение на поръчката не може да надвишава заложеният от* ***ВЪЗЛОЖИТЕЛЯ*** *максимален срок за изпълнение на поръчката – не повече от 120 дни, считано от датата на подписване на протокол за откриване на строителната площадка.*

При констатирано разминаване между записаното цифром и записаното словом, участникът ще се отстранява.

Оферти, в които оценяваните показатели и подпоказатели имат еднакви стойности и измерения, получават равен брой точки по съответния показател.

Класирането се извършва в низходящ ред като на първо място се класира участникът с най-висока оценка.